Josep Garganté condemnat a pagar 4.936€\ndimarts, 13 de març de 2012 09:56\tEl grup de suport a Josep Garganté rebutja la condemna, ja que considera que estava dictada abans del judici. Publicat a Llibertat.cat\nEl jutjat penal número 25 de Barcelona ha condemnat al sindicalista a Josep Garganté a pagar 4.936 €. O sigui 2.310 de multa equivalents a 11 mesos de presó i 2.626 d’indemnització a TV3.\nEl grup de suport amb Josep Garganté rebutja totalment aquesta "sentència per injusta". També remarca que la jutgessa va escoltar tan poc a l’advocada defensora i al josep mateix que a la resolució va escriure que el Garganté és afiliat de la UGT, fet que ressalta que aquesta "sentència feia molt de temps que estava decidida, tal i com ja comentava Josep Garganté.\nEn el judici celebrat el passat 23 de febrer, Garganté va denunciar davant el tribunal una represàlia per la seva activitat sindical.\nTambé recordem que el numero de compte (1491 0001 26 0010010209) utilitzem i que, pel moment, el que s’ha rebut ha estat per finançar cartells.\nFelip Puig imposa 4.500 € a dues companyes per manifestar-se contra el racisme a Salt\ndivendres, 9 de març de 2012 08:57\tAdjuntem la notícia difosa per les companyes del grup de suport a les persones sancionades per la manifestació del dia 27 d’agost i us animem a participar de la concentració de rebuig a les multes el proper 31 de març, a les 12 del migdia, a la Delegació de la Generalitat a Girona.\nVisita el blog de la campanya: http://peldretamanifestarnos.org/\nFelip Puig multa amb 4.500 euros les companyes Mostafà i Sílvia per haver-se manifestat el dia 27 d’agost a Salt contra el feixisme d’Anglada i la PxC.\nLa Campanya pel dret a manifestar-nos vol expressar el seu rebuig i indignació per la multa de 4500 euros que el Departament d’Interior ha imposat a dues companyes per haver-se manifestat contra el feixisme el dia 27 d’agost a Salt.\nPuig ha utilitzat de la manera més barroera un defecte de forma: és que desconeixia el Departament d’Interior la manifestació quan havia desplaçat a Salt desenes d’antiavalots dels mossos d’esquadra i fins i tot un helicòpter? L’única explicació plausible per una multa com aquesta és la voluntat de conculcar els nostres drets democràtics, intentant impedir per la via de la repressió, és a dir, de la por, que ens manifestem. És una altra forma d’implementar la mateixa lògica que hi ha darrera la brutalitat policial que fa quatre dies totes i tots hem vist desfermada pels carrers de València.\nPerò a més no podem oblidar quin era el contingut de la manifestació: una manifestació antiracista i antifexista per rebutjar l’intent d’Anglada i la PXC d’encendre l’odi racista als carrers de Salt. Amb aquesta sanció el govern de CiU se situa sense cap pal·liatiu al costat dels feixistes.\nPel que fa a la via legal, anunciem que, per descomptat, recorrerem en alçada aquesta sanció davant del conseller d’Interior. A Felip Puig, doncs, li correspondrà assumir la decisió i, per tant, sobre ell en primer terme i en segon lloc sobre tot el govern de CiU recaurà el pes de la responsabilitat política.\nDes de la Campanya no tenim cap dubte, però, que la nostra força és la de la mobilització. La mateixa força que, en forma d’adhesions de suport de 600 persones i entitats, diverses mocions presentades i una manifestació a Girona, van fer que el Departament d’Interior reculés parcialment de l’intent de multar-nos amb 9.000 euros.\nPer això apel·lem una vegada més a totes les companyes i companys i les organitzcions de l’esquerra a no deixar passar aquesta agressió i afegir-se a la campanya. Que és una campanya més per aturar la regressió dels nostres drets democràtics davant la repressió i el feixisme.\n) i a difondre-la.\n-Convoquem una concentració davant de la Delegació de la Generalitat a Girona el proper dissabte 31 de març a les 12 del migdia.\n-Fem una crida també a la solidaritat econòmica, perquè 4.500 euros per a les treballadores i treballadors com nosaltres és una quantitat òbviament inassumible. Per això convidem tothom a comprar i estendre el nostre material de campanya -adhesius, xapes- i a fer aportacions al compte corrent 0081.7020.26.0001276434.\nNi un pas enrere contra el feixisme i la repressió!\nJosep Garganté i el sindicalisme combatiu a l’ull de la repressió\ndijous, 16 de febrer de 2012 09:00\tSom en dies de lluita social i els diferents agents afermen posicions. Amb ambulatoris ocupats, protestes de la comunitat educativa, noves contra-reformes laborals, multes desproporcionades per combatre el dret a la protesta... Dijous vinent, 23 de febrer, viurem un nou cas de repressió política en escena judical. És el torn de jutjar en Josep Garganté, sindicalista de la CGT a l’empresa TMB (Transports Metropolitans de Barcelona), per un delicte de danys i desordres públics. Se l’acusa de trencar una càmera de TV3 durant la jornada de Vaga General del 29 de setembre del 2010.\nPer bé que no hi ha imatges de l’agressió, i el propi periodista que duia la càmera no reconeix ningú com autor dels danys, els Mossos d’Esquadra van afirmar haver reconegut la veu de Josep Garganté entremig de moltes altres que van quedar gravades. Malgrat no ser concloent de res, ni suficient per a cap acusació, el procés s’inicia quan el 14 d’octubre els Mossos detenen en Josep a la sortida de la feina. Emmanillat i detingut a la comissaria de Les Corts, on hi va passar una nit, va quedar imputat i ara processat. En aquests moments, Televisió de Catalunya i la Fiscalia reclamen en diversos conceptes més de 10.000 €.\nMoment de tensió mediàtica\nEn vistes a la convocatòria de vaga, impulsada per la CGT de Josep Garganté als autobusos de Barcelona, a la que cal sumar els metros i també els taxis, i que coincideix amb el Mobile World Congress, els mitjans de comunicació han iniciat una campanya d’intoxicació del dret de la classe treballadora a la protesta laboral. Són dies en que els creadors d’opinió pública reclamen lleis per endurir el marge que tenim com a treballadors i treballadores per defensar els nostres interessos. S’aboca grans dosis de demagògia contra la protesta sindical i sens dubte, recaurà en el company Josep Garganté l’acusació de ser l’encarnació dels mals del país.\nDijous vinent, tenim l’oportunitat de ser al costat del nostre company, a les portes de la Ciutat de la Justíca, però també d’enviar un missatge clau: els nostres drets com a classe treballadora i les nostres eines de mobilització no poden ser jutjats, ni revisats ni retallats. Des d’Alerta Solidària fem una crida a secundar la convocatòria de suport al Josep Garganté i a difondre les informacions del seu cas.\nSolidaritat a Gramenet del Besòs\nAquest mateix divendres, dia 17 de febrer, a les 20h al casal Aramateix (Associació Cultural Popular, carrer Monserrat 3, 5, de Gramenet del Besòs) tindrà lloc un acte de suport al company Josep.\nLa policia al servei dels bancs: tres militants del CS Terra identificades a Benimaclet\ndilluns, 6 de febrer de 2012 19:18\tAquest cap de setmana, durant la matinada del divendres 3 de febrer al diumenge 4, tres independentistes de l’assemblea del CS Terra foren identificades, insultades, espentades i amenaçades per la Policia Nacional quan es trobaven enganxinant una seu bancària al barri valencià de Benimaclet. El lema de les enganxines feia al·lusió a les polítiques bancàries que davant la crisi econòmica, estan accelerant els desnonaments, tirant a la gent al carrer amb contínues estafes i enganys.\nEls fets, que ocorregueren cap a la 1 de la matinada, es desencadenaren amb l’aparició d’un grup de la policia secreta que retingué a aquestes tres persones fins que aparegueren més reforços. En tot moment, l’actuació policial fou desmesurada, doncs l’acció d’enganxinar no es pot considerar agressiva i tan sols pot constituir un falta lleu segons el sistema jurídic espanyol. La policia retingué a les tres militants al voltant d’una hora fins que les deixaren anar, malgrat que les arribaren a amenaçar amb la detenció. Durant eixe temps, foren objecte d’insults, espentes i amenaces de futures multes.\nDes d’Alerta Solidària volem denunciar l’actuació policial i recolzem les companyes repressaliades davant possibles procediments. També volem denunciar que l’actuació policial no és gratuïta i ve determinada perquè en altre indrets de la ciutat de València tingueren lloc accions similars, destinades a visualitzar un problema que afecta a bona part de la societat: la pèrdua de l’habitatge, un dels nostre drets més fonamentals. La policia actuà amb contundència eixa nit, dins d’una operació preventiva de vigilància contra els moviments socials i polítics d’esquerres. Podem dir que, davant l’agreujament de la crisi capitalista i l’augment de la resposta al carrer, hem de ser conscients que creixeran les ràtzies repressives policials, sobretot, com en aquest cas, si van dirigides a denunciar la política antisocial que practiquen els bancs.\ndimecres, 11 de gener de 2012 10:40\t"Badalona antifeixista" va lliurar ahir un recurs d'alçada davant la desestimació de les al·legacions a la denúncia dels Mossos contra Albert V., militant de la CUP de Badalona, arran dels fets ocorreguts el passat 30 d'abril durant un acte no autoritzat de PxC a la ciutat.\nAcompanyat per una quinzena de veïns i veïnes de Badalona, Albert V. va presentar aquest nou recurs a la comissaria dels Mossos d'Esquadra, evidenciant qui són els que han comés l'abús i les irregularitats fins al dia d'avui. A més, d'aquesta manera, i amb declaracions a la televisió local, l'independentista assegura no tenir res a amagar, i estar disposat a donar la cara, sempre que calgui, en la lluita contra el feixisme.\nAl militant de la CUP se l'acusa de desobediència lleu arran de la seva participació en una concentració antifeixista de rebuig a un acte no autoritzat de PxC al barri de Sant Roc.\nRoda de premsa a Palma :LA PERSECUCIÓ POLICIAL NO MINVA LA PARTICIPACIÓ A LA DIADA DELS ACUSATS DELS INCIDENTS DE L'ANY PASSAT\ndijous, 29 de desembre de 2011 20:01\tLes quatre persones detingudes i acusades d’incidents a la Diada de 2010 han convocat una roda de premsa per informar de la situació legal del cas. Així, en David, na Sílvia, en Guillem i en Robert han explicat que se'ls acusa d'ultratge a la bandera espanyola, delicte d'atemptat a l'autoritat i lesions. Unes acusacions que suposen una petició de 9 anys de presó i 13.000 euros en indemnitzacions i multes per part de la Fiscalia.Consideren que aquesta és una mostra més de la persecució policial i política que està patint l'independentisme a Mallorca. No són els primers i segurament no seran els darrers que patiran aquest control i criminalització del moviment.De cara a la Diada d'enguany i com a mostra de coherència, no només tornaran a participar de la manifestació, sinó que assumiran un cop més responsabilitats de seguretat, amb guardapits. Igualment, portaran la pancarta inicial de la manifestació de l'Esquerra Independentista per tal de ser visibles en tot moment, i per tant que no se'ls pugui acusar de cap delicte.També han volgut informar de les diverses accions en suport dels quatre acusats. Com el fet de donar a conèixer la situació a la gent, ja sigui a través de comunicacions a la premsa o a través de la presència a diversos manifests (com el de la Plataforma 31-D o l'Esquerra Independentista de Mallorca), diverses xerrades i actes. També a través de cartells per donar a conèixer el cas. I per últim, s'han editat uns bons de suport per recaptar doblers, per poder fer front a totes les despeses legals i possibles indemnitzacions. Aquests bons de suport podran ser adquirits als diferents actes de la Diada, així com a la mateixa manifestació de demà.\nL’Audiència Nacional visita Catalunya contra el 15M\ndimecres, 14 de desembre de 2011 09:06\tEl jutge magistrat del Jutjat Central número 6, de l’Audiència Nacional, Eloy Velasco, presidirà una sala de l’Audiència Provincial de Barcelona, on prendrà declaració a diversos diputats del Parlament del Principat pels fets del 15 de juny.\nTant ahir, com avui (14 de desembre), centenars de solidàries amb les 22 encausades, van prendre els carrers de Barcelona per recordar, a més dels abusos i desproporcions del sumari, els motius que els van dur a l’acció el 15 de juny: les retallades.\nSón citats a declarar Anna Isabel Marcos, Gerard Figueras, Josep Maria Llop, Jordi Turull i Santi Vila, per CiU; Joan Boada i Salvador Milà, per ICV; Alfons López Tena, per SI; i pel PSC, Ernest Maragall i Montserrat Tura. El President de la Generalitat, Artur Mas, farà per escrit i prèvia recepció de les preguntes adreçades per les parts, la seva declaració.\nEs tracta d’un procés arbitrari, on s’han triat les persones represaliades no en funció del què van fer sinó de les llistes polítiques en mans de la Secció d’Informació dels Mossos. Persones ara acusades d’alterar el funcionament d’una alta institució de l’Estat però que compten amb els testimonis d’una jaqueta guixada, unes poques empentes, uns tants insults i ben poca cosa més. Els diputats d’Inciativa, incòmodes davant la magnitud de l’acció policial i judicial, han optat per una postura més aviat hipòcrita de renunciar a declarar. Altres però, encapçalats per l’ex-consellera d’Interior i de Justícia pels governs anteriors, Montserrat Tura, n’ha inentat treure un rèdit personal. Així, va voler mostrar la seva famosa jaqueta, pintada amb un aerosol, tot recordant la persecució dels jueus per part del règin nazi. Altres tímides reaccions per part de l’actual oposició apuntaven a l’incomprensible passiu i incompetent dispositiu policial. Aquells qui dies enrera, i molts i sovint amb posterioritat, no dubten en treure la porra i carregar de valent, van observar des de l’interior de les seves furgones el pas dels diputats enmig d’uns ciutadans, indignats, per l’inici de les retallades inexistents en els diversos programes electorals, que van veure com la seva acció simbòlica ascendia a un cert grau de realitat amb sorpresa.\nUn procés inòspit. Amb dubtes legals sobre la competència de tribunals (com ja van apuntar les defenses dels acusats), però també amb una sèrie inacabable de despropòsits com les detencions injustificades per fitxar i humiliar les 22 represaliades, així com l’assalt a la Ciutat de la Justícia, el 6 d’octubre, que va merèixer la reprovació del Tribunal Superior de Justícia de Catalunya amb el suport del Consell General del Poder Judicial espanyol.\nNingú dóna explicacions del dispositiu policial. Segueix endavant la causa contra les 22 persones per ben poca cosa, això sí, per haver ofès l’imaginari convergent d’una sagrada càmara parlamentària, que anys enrera ells, militants de CDC, van bloquejar amb molta més virulència, sense patir cops de porra ni persecucions judicials, el 1984 pel cas Banca Catalana i contra membres del PSC. En silenci queda aquell llunyà capítol però també les xifres de suport que obtenia l’acció dels “indignats”, aquest 15 de juny, quan a diversos mitjans de comunicació es preguntava al país si s’hi estava d’acord. Els Matins de TV3 reflectia un clar suport a l’acció, davant d’un contrariat Josep Cuní. Suports virtuals amb totes les limitacions de crèdit del món però que evidenciaven una realitat que s’ha contrastat rere cada mobilització del 15M: malgrat la criminalització iniciada per Felip Puig, el moviment contra les retallades compta amb un ampli suport social i manté el múscul de la mobilització social com feia anys que en aquest racó de país no es veia.\nSolidaritat per a les 22 persones encausades. Reconeixement per a les valentes que després de rebre per totes bandes en el desallotjament de la Plaça Catalunya van anar un dia entre setmana, a passar la nit davant del Parlament. Acció en contra la criminalització. I més mobilització per aturar les retallades, el desmantellament dels serveis socials i pel manteniment del sector públic. Toca ara no defallir, no tenir cap dubte, fer pinya i seguir.\nMés informació: http://15mlliure.org/\nLa querella presentada pels fets del 27 de maig a Plaça Catalunya ha estat admesa a tràmit\ndivendres, 2 de desembre de 2011 08:46\tContra el que és habitual, els jutjats de Barcelona han acceptat la denúncia feta per persones agredides, tot i no poder disposar, com sempre, de la identificació concreta dels agents que van cometre les agressions. L’ocultació del número d’identificació policial segueix sent un acte evident de prevaricació, i és el motiu al·legat pels jutjats en les constants desestimacions de denúncies com la que aquest cop comença a prosperar. L’allau d’imatges, la desproporció dels fets, l’afectació a persones tan diverses... i la tasca impressionant de documentació feta pel Col·lectiu de Persones Agredides el 27M, són les raons de que aquesta vegada, la “justícia” espanyola hagi hagut d’acceptar la querella. Se n’escapa pel moment el Conseller d’Interior, Felip Puig, qui va assumir les responsabilitats de l’operatiu, el va aplaudir i a més va carregar contra els manifestants amb acusacions que després no va poder demostrar.\nAdjuntem a continuació el comunicat emès pel Col·lectiu de Persones Agredides el 27M:\n"El dia 13 d'octubre de 2011 una cinquantena de persones van presentar una querella criminal pels fets succeïts el passat 27 de maig a Plaça Catalunya, en què es va intentar desallotjar l'acampada situada a la plaça de Catalunya de forma especialment violenta.\nEl dia 1 de desembre, s'ha notificat a les advocades de la Comissió Penal encarregada de formalitzar la querella criminal, la Interlocutòria segons la qual el Jutjat d'Instrucció número 4 de Barcelona, admet la mateixa a tràmit i investigarà els fets ocorreguts aquell dia i els seus responsables.\nEn aquest sentit, la Comissió Penal es mostra satisfeta per aquesta decisió ja que, d'una banda, posa de manifest que els fets succeïts a la Plaça de Catalunya poden ser constitutius de delicte, les conseqüències dels quals van ser centenars de persones retingudes durant llargues hores i centenars de persones ferides, algunes d'elles de gravetat. De l'altra, perquè aquesta és fruit d'un intens treball de recopilació d'informació, de testimonis, imatges, així com d’estudi jurídic, etc., que han dut a terme tant les pròpies persones querellants com les advocades que han participat d'aquest procés.\nAixò no obstant, el Jutjat d'Instrucció no es mostra competent per investigar la possible responsabilitat en aquests fets per part del Conseller del Departament d'Interior de la Generalitat, el Sr. Felip Puig i Godes, per la seva condició d'aforat.Per aquest motiu, des de la Comissió Penal, s'estan estudiant les actuacions a dur a terme en aquest sentit, ja que es considera que és una de les persones responsables del que va succeir, per ser la persona que va prendre la decisió d'efectuar aquell operatiu, sent-ne el màxim responsable atès el seu càrrec i perquè va assumir-ne totes les conseqüències de forma pública.\nAquesta admissió a tràmit obre una investigació en la que a banda de la prova que ha estat aportada pels querellants i la que s’anirà aportant al llarg de la instrucció, suposarà la interpel·lació d’ambdós cossos policials així com dels seus responsables polítics, que hauran de col6laborar amb la Justícia per aclarir els fets i les responsabilitats que se n’hagin de derivar. La Comissió Penal, així com els querellants que representa, confien en aquesta col6laboració però, en tot cas, exigiran que s’emprin tots els mitjans necessaris per evitar que es consumi la impunitat d’aquells greus fets.\nPer a més informació, us podeu posar en contacte amb la Comissió Penal per aquests mitjans:\n«IniciAnterior12345678910SegüentFinal»\tPàgina 9 de 57\tAgenda


L'arribada de turistes comença a ser semblant a les xifres anteriors a la pandèmia - Poble Andorrà\nL’arribada de turistes comença a ser semblant a les xifres anteriors a la pandèmia\nL'últim cap de setmana van entrar 20.800 vehicles pel Riu Runer només un 15% menys que la quantitat en la mateixa època del 2019\nEntrada de vehicles per la frontera del Riu Runer.\nEl passat cap de setmana van entrar 320.800 vehicles a Andorra pel Riu Runer, una xifra que només està un 15% per sota de la d’un cap de setmana equivalent al 2019. Així ho ha explicat el director de Mobilitat Jaume Bonell, en declaracions a Andorra Televisió, que apunta que cada cop les xifres s’acosten més a les que hi havia abans de l’inici de la pandèmia. S’ha de tenir en compte que l’entrada per França sense PCR de tornada només es permet als habitants de l’Arieja i Pirineus Orientals. Així i tot van entrar uns 16.000 vehicles, per sumar en total 36.000 per les dues fronteres.\nJaume Bonell, destaca que “les xifres ens avalen i anem veient com aquesta recuperació cada setmana és més notable”. I augura que “de cara al proper cap de setmana aquestes xifres ja s’haurien d’anar assimilant a poc a poc a les quals estàvem acostumats”.\nRespecte al dispositiu especial amb cons per crear dos carrils de pujada el dissabte en el tram de la carretera general en la vila de Sant Julià la valoració és positiva. Cada setmana s’aniran “corregint petits detalls tècnics que van sorgint amb la idea de mantenir-ho tots els caps de setmana esperant aquesta època de plena ocupació”. Quan hi hagi una alta ocupació turística no es descarta que pugui fer-se cada dia.


Els mèrits de Francesca Bonnemaison - Regió7\nFrancesca Bonnemaison, en un temps en què les dones no comptaven per a gaire res, els va donar moltes ales. Va desenvolupar tal activitat i va ser tan pionera que es proclamà com la primera dona d'Europa a inaugurar un Institut de Cultura i Biblioteca Popular de la Dona. I va fer-ho abans que Londres i París inauguressin les seves. Catalunya va ser la primera gràcies a ella.\nFrancesca havia rebut, gràcies al seu pare, d'origen francès, una educació molt avançada per l'època?a part de la religiosa, també aprengué idiomes, dibuix, pintura i música. I perquè la família era rica: els seus avis materns tenien una de les botigues de roba més importants de la Rambla de Catalunya.\nEl 1893, amb vint-i-un anys, es casà amb Narcís Verdaguer, reconegut advocat, polític català i cosí germà de Jacint Verdaguer. No van tenir fills però van donar molts fruits. Entre els dos varen publicar un centenar llarg de versions de rondalles, llegendes i contes populars a La veu de Catalunya que Narcís havia fundat.\nEl 1909 va començar la seva trajectòria personal quan el rector de la seva parròquia va proposar-li que dirigís la biblioteca parroquial de caràcter caritatiu. S'hi va involucrar moltíssim i va començar fent una donació de cinc-centes pessetes i cent llibres. Però va deixar ben clar que es dirigia a un públic femení.\nTot i començar amb un horari molt reduït, va tenir un èxit sense precedents. Llavors, Francesca va decidir transformar-la en l'Institut de Cultura i Biblioteca de la Dona, per a l'educació i promoció de la dona de classe popular, des del catalanisme i catolicisme social. Va ser una entitat molt dinàmica. Gràcies a donacions i subvencions el 1911 ja tenia cinc mil volums.\nEl 1918 va quedar vídua i va decidir dedicar-se al seu projecte. Va adquirir uns terrenys a Badalona perquè les dones també poguessin fer classes de natació. Va incorporar així, l'esport a les seves vides. L'Institut també tenia una borsa de treball i aconseguia col·locar una mitja de 1600 dones per any. Per fer-ne publicitat va crear dues revistes ?Claror i Vida Social Femenina, i un programa de ràdio.\nAmb la proclamació de la República va implicar-se en política per defensar el vot femení. En esclatar la guerra,?quan ja tenia 6.200 alumnes, va exiliar-se. Durant la seva absència, l'institut es va convertir en un centre de la Falange Española. En tornar l'any 1941, es mostrà totalment aliena al règim franquista.\nI és que el feixisme, dolent per tantes raons, ho és en especial per a les dones. I va anul·lar l'experiència i dedicació d'una gran pionera.


L'Escola Municipal de Música omple de melodies carrers i places de Solsona | Nació Solsona\nL'Escola Municipal de Música omple de melodies carrers i places de Solsona\nper EMMS, Solsona, 10 de juny de 2019 a les 18:07 |\nL’Escola Municipal de Música encara la recta final del curs amb un seguit d’activitats que fan gaudir el públic, oferint una bona estona de música a diferents indrets de Solsona.\nEl passat dissabte 11 de maig, els alumnes de l’escola van oferir dos concerts dins dels actes de la Fira.\nEl primer, va tenir lloc davant la plaça del Casal de Joves i va anar a càrrec d’alumnes de diferents especialitats instrumentals; i el segon, a la plaça Sant Joan, va anar a càrrec de la Big Band. Aquesta formació, amb una vintena de membres, van fer gaudir al públic assistent amb la interpretació de diferents estàndards del jazz .\nDins del certamen de piano Maria Canals, alumnes de piano van participar en el Maria Canals porta cua que es va celebrar a Cervera.\nEnguany, la nostra escola va ser la convidada a participar-hi oferint un recital de piano al carrer a càrrec dels nostres alumnes.\nI per acabar el mes de maig, el diumenge 26, l’Orquestra Simfònica, la Banda Jove i la Big band van interpretar un repertori ben variat a la plaça de la Catedral. El concert va ser una mostra de tot el repertori treballat al llarg del curs. Felicitats a tots!\nEl mes de juny va començar amb un concert de Combos. Els alumnes de l’escola van celebrar un concert Vermut a la plaça Sant Joan a les 12 del migdia. Va ser el dia 2 i el públic que els acompanyava va aplaudir un repertori de música moderna brillantment executada.\nEspectacles, concert, música, EMMS


Es manté l'alerta de fort vent dissabte, però clara millora este cap de setmana\nLes ventades seran intenses fins dissabte al migdia. Diumenge serà un dia molt plàcid per a aprofitar\nEl fort vent es mantindrà encara part del dissabte | Arxiu\nEl temps continuarà ben mogut a principis del cap de setmana amb vent que es mantindrà fort durant una part del dissabte, 7 de març. No obstant, a partir de la vesprada i de cara al diumenge, la calma dominarà sense ventades i amb prou sol en conjunt. No s’esperen pluges i les temperatures seran més hivernals, sobretot de nit, però pujaran més diumenge.\nEl dissabte 7 de març començarà encara amb fortes ventades en tot el territori valencià i fins ben entrat el migdia. A partir d'eixe moment, el vent anirà afluixant i quedarà restringit a les comarques de Castelló i nord i interior de València de vesprada. Per esta raó, l’Agència Estatal de Meteorologia (Aemet) manté actives les altres per temporal de vent en el nord de Castelló, concretament, en les comarques dels Ports, el Baix Maestrat i l'Alt Maestrat.\nMapa d'alertes per fort vent este dissabte | Aemet\nPel que fa a les temperatures, es mantindran a ratlla amb la majoria de màximes entre 14º i 19º i nit freda, amb ambient d’hivern. Els intervals de núvols aniran creuant tot el territori i es combinaran amb el sol, sense la previsió de pluges en cap punt del territori valencià.\nDe cara al diumenge, 8 de març, el vent es calmarà del tot i tindrem una jornada molt plàcida marcada per la bonança, ja que, a pesar del fred més intens i hivernal de la matinada i primeres hores, el sol dominarà amb la pujada de les màximes, que se situaran sobre els 20º. Un dia per a aprofitar a l’aire lliure al centre de la jornada.\nAdeu a l’hivern\nDe cara a la pròxima setmana, la notícia serà el termòmetre, ja que l’arribada d’una massa d’aire clarament més càlid farà disparar les temperatures amb màximes que, sobretot entre dimarts i dimecres, poden superar els 25º. Un extrem que haurem d’anar confirmant, però pareix que l’hivern ja quedarà totalment tocat de mort i sense pluges a la vista.


Etica aplicada a las empresas y organizaciones - Fitxa de cicle DIA\nÈtica aplicada a les empreses i organitzacions\nAnar a un punt del vídeo:\nPromoure un espai únic i pioner on les organitzacions capdavanteres puguin compartir i debatre per elaborar un quadre de gestió ètica que sigui útil i extensible a altres organitzacions\nEl segon cicle de diàlegs Ètica Aplicada a Empreses i Organitzacions s'ha concentrat en tres àmbits rellevants de l'aplicació ètica: la governança, la funció directiva i la gestió de les persones. S'ha comptat en cada cas amb una ponència contextualitzadora, a càrrec de la Dra. Begoña Román, i s'ha debatut i treballat en grup per part de les 23 empreses i organitzacions participants.\nA partir del material proposat per al debat, la lectura i el treball in situ, els participants han pogut elaborar idees pràctiques per a la gestió diària –i també estratègica– de l'ètica.\nEl producte és una graella d'accions i indicadors, assumibles per una gran part de les empreses i organitzacions "pioneres" participants en aquesta experiència i extrapolables en una mena de moviment disseminador, a aquelles organitzacions que vulguin fer un pas endavant en l'aplicació quotidiana de l'ètica.\nL'ètica no va només sobre el que fem sinó sobre allò que un és\nCom més transparència s'exigeix, més es denota la desconfiança\nCal compartir amb els equips el concepte de qualitat\nQüestionem l'ètica basada en abstraccions com la imparcialitat\nIl·lustració de l'aplicació de l'ètica\nCal fer la distinció entre ètica i moral en societats de coneixement i societats accelerades en què les morals se'ns queden obsoletes. Igualment se'ns queda obsolet el concepte de responsabilitat social dels anys setanta. El concepte d'RSC s'entén normalment, però no estem entenent les diverses concepcions de l'empresa. L'ètica és pensada i la moral és viscuda. La moral té a veure amb els hàbits i els costums. L'ètica no va només sobre allò que fem sinó també sobre la identitat, sobre allò que un és.\nLa societat de la transparència ens pot portar a una societat exhibicionista, com ja es veu a les xarxes socials. Cal reivindicar el valor de la gestió de la confidencialitat, de la separació dels espais de deliberació públics i privats. No tot s'ha de compartir.\nSovint donem per fet que compartim supòsits en relació a les creences, els valors i els prejudicis. A les reunions amb equips, Begoña Román acostuma a formular tres preguntes: Què espera de tu l'empresa i a tu t'agrada que ho esperi?, Què espera de tu l'empresa i a tu no t'agrada que ho esperi?; Què no espera de tu l'empresa i a tu t'agradaria que ho esperés?. La resposta a aquestes preguntes requereix un equip en què hi hagi confiança i on no es temin represàlies.\nL'ètica de tenir cura completa l'ètica de la justícia. El model patriarcal afecta tothom i està basat en l'autoritarisme. El contrari de patriarcat és democràtica. El gran repte de l'empresa actual és la democratització dels seus processos. Sumar l'ètica de la justícia a l'ètica de tenir cura és el que produeix el benestar. Aquesta ètica treballa sobre el que és concret, reivindica l'empatia i el context relacional. Està disposada a entendre factors incòmodes, a deixar que les persones expliquin la seva història. Cal crear espais i temps de confidencialitat perquè les persones tinguin confiança.\nS'ha aconseguit l'objectiu últim d'aquest Cicle a partir dels tres tallers: obtenir un seguit de graelles d'accions i indicadors, assumibles per una gran part de les empreses i organitzacions "pioneres" participants en aquesta experiència i transpolables, en una mena de moviment de disseminació, a d'altres organitzacions similars. Aquestes graelles s'estructuren a partir de tres columnes: accions a fer, indicadors per fer el seguiment de les accions esmentades i una tercera columna on es reflecteix la principal contribució de cadascuna de les accions recomanades.\nLa conferenciant del cicle


Programa Límits. Departament de Justícia\nLímits. Programa d'actuació preventiva familiar de la transgressió i del consum de drogues en menors i joves que passen pel circuit de la justícia juvenil (PDF, 2,5 MB)\nEls menors i joves que passen pels serveis de la justícia juvenil estan en l'etapa adolescent. L'adolescència és un moment vital de descoberta i creixement, amb una tendència a la impulsivitat i a la necessitat de posar a prova els propis límits i els de l'entorn; per això, és important que els adults puguin establir-los de forma clara i coherent, sense malmetre les relacions.\nDiferents estudis sobre els factors de risc i protecció que incideixen en l’ús de drogues i en la reincidència del delicte demostren que la família és un factor clau per predir i prevenir la conducta dels fills. L'avaluació de diferents programes de prevenció familiar mostra que es pot ensenyar els pares a modificar i millorar les seves habilitats educatives i de gestió familiar, de manera que es redueixin els factors de risc i augmentin els factors de protecció als quals estan exposats els seus fills.\nEl programa Límits és una actuació preventiva familiar que es du a terme en grup i està dirigida per professionals de la justícia juvenil amb una formació específica. Té una durada de dos mesos i s'estructura en vuit sessions. Està orientat essencialment a l’aprenentatge d’habilitats i, en conseqüència, els professionals condueixen les sessions atenent a unes pautes determinades i treballen l'entrenament d'habilitats educatives relacionades amb la comunicació en el si de la família, l'establiment de normes i límits, la supervisió de la conducta dels fills i la resolució de problemes.\nLes famílies accedeixen al programa Límits de forma voluntària i les deriven al programa tècnics de justícia juvenil amb qui tenen contacte.\nReforçar la funció educativa de les famílies dels menors i dels joves que passen pel circuit de la justícia juvenil per evitar o limitar l’ús de drogues i la reincidència dels fills en la transgressió de les normes.\nActuacions de la Direcció General d’Execució Penal a la Comunitat i de Justícia Juvenil\n- Planificació i impuls de les actuacions anuals relacionades amb el programa Límits.\n- Elaboració del calendari anual d'aplicació al territori de Catalunya.\n- Recull i anàlisi de les dades anuals: nombre d'aplicacions del programa, nombre de famílies que hi han participat, resultats dels qüestionaris de satisfacció de les famílies, recull d’aportacions dels professionals...\n- Detecció de necessitats en relació amb la formació específica dels professionals i els recursos necessaris per aplicar el programa a les diferents zones del territori.\n- Col·laboració en estudis i recerques per avaluar l'eficàcia del programa i dissenyar intervencions específiques adreçades a famílies amb fills en els serveis de la justícia juvenil.


L'associació Sa Creu Vermella exigeix al Govern que estudiï els efectes de l'ampliació de l'aeroport de Palma\nL'anunci dels plans d'AENA va impulsar nombroses crítiques i la creació d'una plataforma contra l'ampliació de Son Sant Joan\n2 min. Palma 13/03/2017 20:05\n651x366 Reunió constitutiva de la Plataforma contra l'ampliació de l'aeroport de Palma. / SA CREU VERMELLA Reunió constitutiva de la Plataforma contra l'ampliació de l'aeroport de Palma. / SA CREU VERMELLA\nL' associació Sa Creu Vermella ha demanat al Govern de les Illes Balears que dugui a terme diversos informes sobre salut pública, salut laboral i medi ambient per valorar els efectes que tindria l' ampliació de l'aeroport de Palma sobre els veïns de les seves zones limítrofes.\nEls plans d'ampliar un 21% les infraestructures de Son Sant Joan que AENA va fer públics recentment varen rebre una allau de crítiques, moltes de les quals proveniren de les xarxes socials i el GOB. Membres del Govern balear també s'hi afegiren, acció que va ser criticada pels ecologistes per no haver fet "passes fermes i resolutives per abordar aquesta realitat d'arrel".\nAntoni Bennàssar, president de l'associació, ha anunciat que ha enviat una petició a l'Executiu balear en què l'insta a realitzar "amb la major brevetat possible" tres estudis, després de la reunió per a la constitució de la Plataforma per la gestió aeroportuària de Son Sant Joan, que va tenir lloc el 27 de febrer.\nEn primer lloc, l'entitat insta la Direcció General d'Educació Ambiental i la Conselleria de Medi Ambient a l'elaboració d'un informe de contaminació que haurà de determinar "el nivell d'emissions de diòxid de carboni i d'altres substàncies contaminants i establir quin impacte sobre la salut poden tenir aquestes entre els veïns més propers a l'aeroport", així com el "renou generat".\nD'altra banda, l'associació sol·licita a la Direcció General de Treball i Salut Laboral i a la Conselleria de Treball la realització d'un informe sobre salut laboral per valorar "la incidència en determinades malalties que puguin estar directament relacionades amb la contaminació generada per l'aeroport –emissions contaminants dels avions, querosè i altres substàncies químiques– sobre els treballadors de Son Sant Joan".\nPer acabar, remet a la Direcció General de Salut Pública i a la Conselleria de Salut la petició de realitzar un estudi sobre salut pública. Aquest haurà de determinar la incidència de malalties vinculades a "la contaminació atmosfèrica provocada pel trànsit aeri -malalties respiratòries o neoplàsies, entre d'altres- sobre els veïns més propers a l'aeroport".\nL'associació Sa Creu Vermella, nascuda el 2004 amb l'objectiu de protegir el territori i l'entorn rústic de Son Ferriol, el districte històric de la Creu Vermella i la ruralia de Palma en general, també ha pres part en la recent constitució de la plataforma contra l'ampliació de Son Sant Joan.\nEl Govern, contrari a ampliar un 21% l'aeroport de Palma\nEl Pacte dona el sus a la batalla pel cogovern de l’aeroport\nEl GOB no assistirà a la plataforma creada per MÉS per plantar cara a AENA\n155 a discreció\nEl Govern balear investiga el possible pagament a 'The Guardian' perquè publicàs...\nL'helicòpter de la DGT ha multat 124 conductors aquest estiu a Mallorca\nPatricia Gómez presenta Romà Julià com a nou gerent de l'IB-Salut a Menorca\nCort inicia l'enderrocament del bloc VIII al Camp Redó\nEl Govern presenta la tercera edició de la Nit de la Recerca


Política activa de resolució de conflictes - Candini Home Decor\nCandini té una política activa de resolució de conflictes, per la qual cosa posa al seu servei l’atenció al client. Informem que segons l’Art. 14.1 del Reglament ( UE ) 524/2013 s’ha facilitat per part de la Comissió Europea una plataforma de resolució de litigis en línia que es troba disponible en el següent enllaç\nAixò no obstant, CANDINI. decidirà, en cada cas, si s’adhereix o no a aquest sistema, ja que considerem que els conflictes poden i s’han de resoldre fora d’aquests àmbits, pel que aconsellem que prèviament a qualsevol reclamació utilitzeu el nostre sistema d’atenció al client. Gràcies per la vostra comprensió.


Nostrum obre un restaurant a la Zona Franca que generarà ocupació social - Regió7 :: El Diari de la Catalunya Central\nNostrum obre un restaurant a la Zona Franca que generarà ocupació social\nL'obertura es fa en col·laboració amb Asproseat\nredacció 07.06.2017 | 18:12\nEl restaurant de Nostrum a la zona Franca de Barcelona NOSTRUM\nLa cadena Nostrum, amb cuina central i seu a Sant Vicenç de Castellet, va obrir ahir el seu primer restaurant a la zona Franca de Barcelona. L'obertura es porta a partir de l'acord de franquícia amb la Fundació Asproseat, organització de caràcter social que crearà nous llocs de treball en condició de franquiciada de la firma bagenca. El nou establiment és situat al polígon Pedrosa, sota les oficines del grup d'entitats socials Asproseat, al carrer Dolors Aleu, de l'Hospitalet de Llobregat.\nEn total disposa de 170 metres quadrats repartits en un menjador interior i una terrassa, i una capacitat per a 70 comensals. En les darreres setmanes Nostrum ja ha obert cinc locals més, tres dels quals en àrees de servei; un altre a l'avinguda Diagonal de Barcelona i un altre al centre d'Andorra la Vella.


Reconeixement al nostre servei d'atenció a víctimes d'ASI | Fundació Vicki Bernadet\nReconeixement al nostre servei d’atenció a víctimes d’ASI\nLa present edició dels Premis ”la Caixa” a la innovació i la transformació social ha reconegut la feina feta pel nostre centre terapèutic i jurídic en l’atenció a les víctimes d’abusos sexuals en la infància i adolescència en risc d’exclusió social. La gala d’entrega va tenir lloc ahir a la tarda, al Caixaforum de Barcelona, davant la presència del vicepresident de la Generalitat de Catalunya i conseller d’Economia, Oriol Junqueras; el director general de la Fundació Bancària “la Caixa”, Jaume Giró; el director territorial de CaixaBank a Barcelona, Jordi Nicolau, i el director corporatiu de l’Àrea Social de la Fundació Bancària “la Caixa”, Marc Simón.\nEls Premis ”la Caixa” a la Innovació i la Transformació Social reconeixen la capacitat d’innovació i transformació social de les organitzacions que, adoptant noves metodologies, contribueixen a una millora efectiva de la vida de les persones a les quals es dirigeixen.\nDels 489 projectes presentats als Premis, 50 han quedat finalistes i deu han estat els guanyadors que de forma significativa estan aconseguint respondre als reptes actuals de la societat i que mostren capacitat per modificar una problemàtica social d’una manera sostenible. Les deu entitats guanyadores d’aquesta segona edició dels Premis “la Caixa” són de Barcelona, Bilbao, Huesca, Granada, Palma, València i Madrid.\nConcretament, el projecte premiat de la Fundació Vicki Bernadet, correspon a la tasca que des de fa molt temps ofereix en l‘atenció psicoterapéutica, social i jurídica especialitzada en víctimes d’abusos sexuals en la infància i/o adolescència (ASI) en risc d’exclusió social, així com, a les seves famílies, per aconseguir la seva recuperació psicosocial i la integració social. L’atenció terapèutica es complementa amb un servei d’assessorament jurídic especialitzat, així com l’assessorament i orientació als professionals que intervenen. La complexitat de la intervenció requereix un abordatge interdisciplinari d’un equip de professionals del treball social, la psicologia i el dret.\nAnualment, el Centre Terapèutic i Jurídic rep més de 750 demandes d’informació, assessorament i orientació en casos d’abús sexual infantil, i atén en teràpia a més de 200 persones, adultes o menors, dones i homes, de qualsevol àmbit social i/o cultural. Recordem que les xifres ens parlen d’1 de cada 5 nens/es que pateixen un abús sexual durant la seva infància, per tant, ens queda molta feina per fer, per seguir treballant, i que gràcies a valents i valentes que fan un pas endavant, així com institucions i apostes valuoses com la que representa aquest Premi de La Caixa, entre tots/es fem possible un canvi real i necessari en la lluita contra l’abús sexual infantil.


Podria ocórrer | Juli Cuéllar\n“El català no pot desaparèixer literalment de la faç de la terra en una o dues generacions, com apunten alguns mals averanys. El que sí podria ocórrer -i no és gens descartable si la majoria de la població immigrada no es decanta per l’ús del català com a llengua franca dins la nostra societat- és que els catalanoparlants, a mitjan segle XXI, fossin a penes un vint per cent del total de la població, i que la societat, a nivell col·loquial, funcionàs bàsicament en espanyol, mentre les institucions, les universitats i la vida cultural ho fessin, encara, majoritàriament en català. Podria ocórrer, juntament amb això, que el català fos pràcticament absent del món del lleure, i que els infants parlassin entre ells (com ja ho fan, a moltes àrees del país) sistemàticament en espanyol, sigui quina sigui la seua llengua d’origen, o la llengua que els hagin transmès els seus progenitors. Podria ocórrer que la comunicació pública, a través dels mèdia, fos majoritàriament en espanyol, però que la majoria de programes culturals es fessin en català. Podria ser que, conjuntament amb tot això, el català fos una llengua prestigiosa, i que hagués arribat a aconseguir l’oficialitat a la Unió Europea. En aquest cas, amb un vint per cent de catalanoparlants dins la nostra societat, amb un domini abasegador de l’espanyol en els usos informals i una certa presència del català en els formals, la llengua catalana encara seria un a de les més parlades dins la Unió Europea. Vagin com vagin les coses en el futur, encara tendríem un volum demogràfic de parlants més gran que no el de la majoria de llengües oficials dins la Unió Europea. I, per descomptat, el nostre volum de producció cultural i científica, passi el que passi, continuarà superant la mitjana.\nFins i tot això es podria donar, i forcem encara una mica més la màquina, en una societat en què, posem hi hagués nomes entre un cinc i un deu per cent de catalanoparlants habituals.\nEn aquestes condicions, el català no s’hauria extingit, continuaríem sent una anomalia estadística, i es continuaria fent política lingüística. No seríem, evidentment, una comunitat lingüística normalitzada, però tampoc no hauria arribat l’apocalipsi.”\nAquest fragment de text correspon a l’article “Un lloc per al català dins un món multilingüe” escrit per Bernat Joan i Marí en el recull Català normalitzat en un món multilingüe (Editorial Moll, Palma de Mallorca, 2009).\nL’autor és el Secretari de Política Lingüística de la Generalitat de Catalunya i un eminent sociolingüista i compromès amb la causa dels Països Catalans. Per aquests motius, cal prendre’s seriosament les seves hipòtesis de treball.\nRebutjo llegar als meus fills un futur tan trist i tan distant de la normalitat anhelada. Per evitar-ho penso que és fonamental i urgent recuperar la sobirania nacional i, paral·lelament, redoblar els esforços destinats socialitzar l’ús del català entre la població nouvinguda i a garantir la fidelitat lingüística dels catalanoparlants.\n← Participació ciutadana a Mataró: cal fer un reset\nTertúlia política: Vic, la immigració i el padró municipal →\nUna resposta to “Podria ocórrer”\nJosep (Benaguasil) gener 19, 2010 a 10:46 am #\nLamentablement això ja comença adonar-se pels carrers del meu poble. Tinc 36 anys, el català sempre ha estat l'idioma majoritàtiament abassagador als carrers. Els xiquets fèiem l'escola en espanyol (obligatòriament) però al pati, al carrer i a casa sempre en català. Sempre! Als vuitanta i als noranta el català havia esdevingut la llengua culta i de prestigi. Ara, d'ençà de fa quinze anys, tot just el temps que mana el PP i en particular dels darrers deu, amb Camps al govern, el català està en regressió al País Valencià i els adolescents catalanoparlants comencen a expressar-se en castellà entre ells.


COPIB - Resum del Seminari: Criteris diagnòstics en el DSM-V sobre TDAH. Introducció a l'"Sluggish Cognitive Tempo"\nResum del Seminari: Criteris diagnòstics en el DSM-V sobre TDAH. Introducció a l'"Sluggish Cognitive Tempo"\nEl passat 10 de març es va celebrar a la seu del COPIB, el seminari sobre “Criteris diagnòstics en el DSM-V sobre TDAH. Introducció a l’"sluggish cognitive tempo" impartit pel professor del departament de psicologia de la UIB i director de la Unitat d'Assessorament Psicològic Infantil (UAPI) de la UIB, Mateu Servera.<?xml:namespace prefix = o />\nEl professor Servera ens va aportar informació actualitzada sobre els canvis més importants en l'última revisió del DSM (el DSM-V), que té prevista la seva publicació per a maig del 2013, i ens va introduir en la conceptualització d'aquesta possible nova entitat , "sluggish cognitive tempo", projecte de treball l'objectiu final del qual és que el DSM-V reculli un trastorn TDA pur-tipus sluggish, relacionat amb el TDAH subtipus inatent, però amb entitat i criteris propis. La detecció d'aquests nins, ara com ara molt emmascarats, facilitarà el seu tractament psicofarmacològic i psicoeducatiu.\nEl seminari va comptar amb una participació de 20 persones les quals el varen valorar amb una alta puntuació tant per l'actualitat del tema com per la qualitat de l'exposició.


Un concert celebra els 40 anys del Gripau Blau amb Ara Va de Bo - VilaWeb\nDissabte 10.03.2012 06:00\nUn concert celebra els 40 anys del Gripau Blau amb Ara Va de Bo\nEl Centre Artesà Tradicionàrius convida a l'escenari els components que han passat pel grup tots aquests anys\nEl Centre Artesà Tradicionàrius i el grup Ara Va de Bo celebren en el marc de la 25a edició del Festival Tradicionàrius, un concert commemoratiu dels 40 anys i mig de trajectòria del grup històric del folc tradicional i la música infantil. El concert es fa avui a les sis de la tarda.\nL’estiu de 1971 es va formar el grup d’espectacles per a nens Ara Va de Bo amb Xesco Boix, Josep Maria Pujol i Jordi Roura, antics integrants del Grup de Folk i Núria Ventura i Laura Pérez que procedien del món de l’educació. Ha passat el temps i els components han anat canviant. En 40 anys i mig han pujat a l’escenari als espectacles d'Ara Va de Bo més de setanta músics i actors.\nParal·lelament al concert és fa una exposició amb fotos, cartells, il·lustracions, escenografies i vídeos d’aquests 40 anys i mig en què l’espectacle infantil ha evolucionat en uns moments d’importants canvis socials i estètics al nostre país.


Wikiloc | Monestir Món Sant Benet - Ruta de les Tines trail\nMonestir Món Sant Benet - Ruta de les Tines\nBonica caminada molt fàcil i distreta, durant la qual podem gaudir d'unes esplèndides vistes del riu Llobregat i la riera de Mura amb els seus gorgs, rescloses i part de les Tines de vi que si poden trobar i visitar a la zona.\nAparquem els cotxes en el pàrquing del monestir de Món Sant Benet i comencem la caminada tot seguint per el costat del riu Llobregat fins travessar-lo per el pont de les Generes, seguim per el camí del mateix nom, arribem al Pla de les Generes on i visitem les Tines del camí de les Generes. Continuant camí arribem a la llera de la riera de Mura on hi fem el esmorzar i també hi contemplem les Tines de les Solanas. Just aquí travessa el GR-4. Seguim camí acompanyats ( per l'esquerra ) per la riera de Mura fins la seva desembocadura al riu Llobregat. Tot continuant ara acompanyats ( per l'esquerra ) per el Llobregat ens desviem uns metres per apropar-nos a la seva llera i anar a veure el seu espectacular cabal d'aigua a la zona dels Tres Salts. Seguint camí desfem aquest metres que ens hem desviat per continuar i anar a visitar la Casa de les 7 Tines. De tornada passem per el Gual de les Tines, Canal i Resclosa de la Mina, antic edifici de control d'aigües ( AGUAS DL AYUNTAMIENTO ), mirador de la Resclosa per arribar finalment a l'aparcament del Monestir de Món Sant Benet on tenim els vehicles.\nAparquem al pàrquing del Monestir de Món Sant Benet.\nFantàstiques vistes del Llobregat.\nSeguim per la dreta per anar a visitar les Tines del Pla de les Generes.\nLes Tines enmig de les vinyes són unes construccions de pedra singulars utilitzades en temps passats per produir el vi en el mateixos camps en que es cultivava. Degut a las dificultats de transport els era més rentable fe tot el procés a la mateixa vinya.\nAntiga granja d'ànecs\nRiera de Mura i Tines de les Solanes\nContinuem recta al costat del riu Mura\nAquí s'ajunten el Mura i el Llobregat\nAnem a veure el riu Llobregat\nAnem a veure el Llobregat al lloc dels Tres Salts.\nSeguim per la dreta i anem a veure la casa de les 7 Tines.\nTot continuant per l'esquerra travessarem el riu Llobregat\nResclosa i Canal de la Mina.\nAntiga barraca de vinya.\nLes Generes i el Llobregat\nAntic control d'aigües\nMonestir de Món Sant Benet i Navarcles al fons\nEntrada per la visita guiada al monestir Món Sant Benet\nHi, found this interesting trail: Monestir Món Sant Benet - Ruta de les Tines https://www.wikiloc.com/hiking-trails/monestir-mon-sant-benet-ruta-de-les-tines-23933072 Regards, Wikiloc - Trails of the World


El Departament de Treball invertirà 1,6 milions als municipis afectats per l'incendi de la Ribera d'Ebre\nEl Departament de Treball invertirà 1,6 milions en contractacions i formació a als municipis afectats per l’incendi de la Ribera d’Ebre\nEl conseller Chakir el Homrani es reuneix amb els batlles dels pobles afectats i la presidenta del Consell Comarcal de la Ribera d'Ebre\nEl conseller de Treball, Afers Socials i Famílies, Chakir el Homrani, ha anunciat una inversió d’1,6 milions d’euros en els municipis afectats per l’incendi de la Ribera d’Ebre, les Garrigues i el Segrià. Les mesures es vehicularan a través del Servei d’Ocupació de Catalunya (SOC), i beneficiaran fins a 211 persones, entre contractacions i oferta formativa. El conseller s’ha reunit amb els batlles de Flix, la Palma d’Ebre, la Torre de l’Espanyol, Vinebre (Ribera d’Ebre), Maials, Llardecans (Segrià), Bovera i la Granadella (Garrigues), així com també amb la presidenta del Consell de la Ribera d’Ebre, Gemma Carim.\nEl conseller ha destacat el ‘compromís del Departament per posar en marxa totes aquelles actuacions que ajudin a superar els efectes de l’incendi en col·laboració amb altres departaments del govern’. Això s’ha de traduir en la signatura d’un conveni amb els consells comarcals de la Ribera d’Ebre, les Garrigues i el Segrià a través del qual el Departament finançarà amb 1,35 milions d’euros la contractació de cent persones aturades per fer tasques vinculades a la recuperació del territori afectat durant un mínim de mig any i sis coordinadors que es distribuiran en funció dels contractes assignats a cada comarca, així com la formació de cent persones aturades.\nSegons El Homrani, el pla és ‘una oportunitat per estimular l’ocupació a la comarca així com la millora de les condicions d’ocupabilitat de les persones que hi participin’. Vinculada precisament a aquesta aposta per estimular l’ocupabilitat i millorar la formació, el conseller també ha avançat que el Departament destinarà 100.000 euros a incrementar l’oferta formativa a l’Escola Agrària d’Amposta, l’únic centre formatiu que ofereix l’especialitat de gestió forestal i medi natural, i que beneficiarà 45 alumnes.\nA més, el conseller ha anunciat que es destinaran 150.000 euros a impulsar Certificats de Professionalitat per a persones desocupades en diferents especialitats. Aquesta formació en àrees en les quals hi ha oferta de llocs de feina ha d’ajudar a millorar les expectatives de les persones que cerquen feina i de les empreses que no poden cobrir els seus llocs de treball i, per tant, generar riquesa en el territori. Es preveu afavorir una seixantena d’alumnes.


Europa: la guerra com a darrer recurs\n04 març 2021 19:44\nLa cimera de la Unió Europea, que abordà ahir la crisi de l'Iraq, se centrà en un concepte tan bàsic com oblidat aquests darrers anys a causa de la política agressiva de George Bush: la guerra com a darrer recurs. Tot i les diferències existents entre els diversos estats, és clar que el Vell Continent no vol exhibicions militars nord-americanes contra el règim de Bagdad, convertides en un espectacle televisiu perquè l'actual president es guanyi el suport de la seva opinió pública. Nombrosos estats europeus ja acullen en el seu si un segment significatiu de població provinent de països islàmics. I s'hi ha d'afegir la necessitat d'oferir una imatge d'unitat després de les desavinences mostrades al voltant de la carta propiciada per José María Aznar, a la qual se sumaren els estats més propers a les tesis defensades per Washington. Però aquesta unitat no ha de ser només formal, sinó que també ha d'obeir, com a resposta nascuda del sentit comú, a les grans manifestacions del cap de setmana passat. Les impressionants concentracions humanes han reblanit sense cap dubte els estats més proianquis "inclòs l'espanyol" i han donat ales al canceller alemany Gerhard Schröder, el qual es negava ahir a acceptar que la guerra sigui imminent, si bé, per mantenir la unitat i un document conjunt, admetia la possibilitat d'un conflicte sempre que s'exhaureixin les altres vies i Saddam no es desarmi. Ahir la imatge havia de ser d'unitat i es va aconseguir.


Onda accelera el pagament de factures als seus proveïdors per més d'un milió d'euros | Castelló Extra\nOnda accelera el pagament de factures als seus proveïdors per més d'un milió d'euros\nL’Ajuntament d’Onda ha agilitat la tramitació per a aprovar el pagament, de manera immediata, de totes les factures pendents a proveïdors del consistori, que sumen un total d’1.068.929 euros en una setmana. Aquest escurçament de terminis en el sistema convencional de pagament respon a l’aposta de l’equip de govern per ajudar als autònoms i empreses ondenses a fer front a les conseqüències negatives per a l’economia que està produint la crisi del coronavirus.\nHem requerit als tècnics municipals que acceleren i prioritzen la tramitació per a pagar de manera immediata. En aquests moments tan difícils una injecció de liquiditat pot salvar a moltes petites i mitjanes empreses”, així ho ha explicat l’alcaldessa d’Onda, Carmina Ballester.\nCal recordar que aquesta mesura s’emmarca en el Pla de xoc econòmic que ha posat en marxa l’equip de govern per a minimitzar la repercussió negativa de la crisi en l’economia local. Destaca especialment les línies d’ajudes per a treballadors autònoms que ha publicat l’Ajuntament, amb un incentiu de 600 euros mensuals per als autònoms que es mantinguen actius durant l’estat d’alarma i de 200 euros, i un pagament únic, per als qui cessen la seua activitat. I així com l’ajuda que l’Ajuntament ha posat també en marxa per a reactivar el mercat laboral i impulsar la contractació dels veïns d’Onda.\nDeute del Govern i Generalitat\nEn contraposició a aquest model de gestió del govern municipal, Ballester ha reclamat el deute que altres administracions mantenen amb Onda i que ara podrien sumar eixos recursos a fer front a la crisi. “La millor manera de col·laborar del Govern és que se’ns pague els 750.000 euros que no deu, i la Generalitat els prop de dos milions, per a poder continuar millorant el servei als ciutadans i posar en marxa més iniciatives” ha postil·lat.


Creixen un 12,5% les empreses que s'internacionalitzen a través d'ACCIÓ - MésEconomia\nCreixen un 12,5% les empreses que s’internacionalitzen a través d’ACCIÓ\nL'agència per la competitivitat de l'empresa ha ajudat a créixer al món a 1.100 companyies durant el 2020\nEl nombre d’empreses que han acudit a les oficines de l’agència per a la competitivitat de l’empresa, ACCIÓ, per internacionalitzar-se el 2020 ha crescut un 12,5% respecte al 2019, amb un total de 1.100, segons dades d’Empresa i Coneixement. En total, aquestes companyies han fet 1.980 projectes arreu del món a través de les oficines exteriors d’ACCIÓ, un 7,5% més que l’any anterior. En un any marcat per la pandèmia, ACCIÓ ha ajudat les empreses a fer front a una major complexitat en els processos de sortida a l’exterior, tràmits duaners i noves normatives i requisits per entregar mercaderies. Durant el 2020 tampoc s’han pogut fer fires internacionals presencials o viatges de negocis i han calgut noves eines per internacionalitzar.\nLes oficines que han treballat amb més projectes han estat les de París i Londres –especialment pel Brexit-, seguides de les d’Alemanya i Miami. D’altra banda, ha crescut molt l’activitat a les oficines de Tel Aviv, Lima i Mèxic. Els sectors principals han estat alimentació i productes gourmet (9,5% del total), TIC i transformació digital (8,8%) i química i plàstics (7,6%).\nACCIÓ, principalment, ha treballat per detectar oportunitats concretes a cada país en funció de l’empresa, buscant els socis comercials més idonis per fer-hi negoci i mirant les vies més viables per entrar a cada mercat. També destaca la feina per buscar nous socis i proveïdors estrangers en matèria tecnològica per fer projectes de R+D i innovació. L’agència també ha ajudat a posar en contacte empreses estrangeres que necessiten proveïdors catalans amb productes o serveis concrets de Catalunya.\nMés obstacles per exportar\nLa pandèmia i el Brexit han dificultat les exportacions, i han crescut les consultes a l’Oficina Tècnica de Barreres a la Internacionalització d’ACCIÓ. En concret, el 2020 s’han atès 1.760 consultes d’empreses catalanes, un 12,2% més que l’any anterior. Són empreses que han necessitat suport per obtenir un certificat determinat, conèixer la documentació i registres necessaris per exportar un producte o requerit assistència en destí per solucionar problemes logístics i duaners, per exemple.


Sant Martí per la Independència: Una nova cruïlla en el camí. Digues la teva\nTots sabem que el camí cap a la independència és costerut i difícil. Tots sabem que al llarg del recorregut calia i caldrà prendre decisions cap al camí correcte que ens durà a la victòria. En aquest context em dirigeixo a vosaltres per obrir un debat entre tots els que formem l'AT Sant Martí.\nSant Martí per la Independència.\nJo crec que el 9N com està plantejat ara no es un drama.\nTenim clar que volem votar, tenim clar que es el que volem votar i tindrem unes urnes on dipositar el vot. Per mi es més que suficient. La validació dels resultats ens la donarà la participació massiva. Som capaços d'aconseguir-ho i ho farem, tots junts.\nJo dic SI a la consulta, de manera rotunda. Ens hauran d'escoltar.\nTambé dic SI a les plebiscitàries posteriors, en un breu termini de temps, just el suficient per tenir tancat el famós credit-pont pels sis mesos de transició i un esquelet d'estat que ens pugui posar en marxa.\n16 d’octubre de 2014, a les 17:58\n(Extret d'un encertat misatge rebut)\nA tots els polítics catalans que sembla que obliden qui som els que estem aquí i amb quin objectiu hi som, que remirin les imatges dels darrers 11s de setembre.\nAls que diuen que el president de Catalunya ens ha enganyat els díem que ell va dir que votaríem i votarem, farem sentir la nostra veu i de quina manera la fem sentir, en aquest moment del procés, és secundari.\nAls que diuen que no es pot seguir demanant a la població de Catalunya que es torni a movilitzar el 9N si no es una consulta real els díem que ens movilitzarem tantes vegades com calgui perquè si fa 300 anys els nostres avantpassats van passar fam, penes i van morir per Catalunya nosaltres bé podem tornar a concentrar-nos i movilitzar-nos, i els ho devem.\nI als partits catalans que fins fa poc recolçaven la consulta que no oblidin avui, que els consultats, seguim sent els mateixos i que JA FA TEMPS QUE NOSALTRES HEM APARCAT ELS COLORS POLÍTICS per vestir-nos amb els colors de l'estelada.\nANEM A PL. CATALUNYA, ANEM A VOTAR 9N (sigui quin sigui), i sobretot ANEM CAP A LA INDEPENDÈNCIA.\n16 d’octubre de 2014, a les 22:17\nEn Mas m'ha defraudat molt. No calia fer tot el que s'ha fet fins ara, amb la parafernàlia que s'ha fet, per arribar on som, tant poc després. Si aquest era el pla, s'havia d'haver plantejat diferent, almenys en les formes.\nAra bé, tot i que encara no m'ha passat l'emprenyada, està clar que hem de continuar empenyent aquests "pobres" polítics que ens han tocat, per aconseguir la independència del nostre país. És l'únic camí que tenim per sobreviure, com a poble, com a societat i, fins i tot, com a persones.\nNo es pot viure en un estat que et va a la contra. I hem de fer tot el possible per tenir-ne un, de nostre, que ens vagi a favor; encara que sigui fent el paperina a consultes de fireta que s'han inventat aquells que han estat incapaços de complir la paraula donada.\nLa unitat d'esforços i la unitat com a imatge és molt important. I, un cop més, al poble és qui li tocarà tirar endavant, liderant aquesta unitat.\nElecions plebiscitàries (Gener-Febrer 2015) Candidatura unitària de país per a DI, (amb o sense partits polítics) DUI màxim 23 abril 2015, procés costituen.\nFinalitzat el procés, noves eleccions amb els partits polítics.\n17 d’octubre de 2014, a les 2:02\nPrimer votar el 9-N i després una candidatura única de tots els partits a favor de la independència que faci una DUI en cas de guanyar amb claredat. Amb la societat civil fent de pal de paller, com desde fa cuatre anys. Si no ens rendim, no podran amb nosaltres. Donec perficiam.\nEstic d'acord que ens cal anar a votar encara que sigui d'una forma més descafeïnada per tal d'anar cremant totes les etapes. Si nosaltres, el poble ho fem com cal i na vegada més mostrem la nostra força i convicció com hem fet fins l'actualitat podrem:\n1- Tirar endavant i anar a unes plebiscitàries.\n2- Mostrar al món quin tipus de poble som.\n3- Exigir als nostres polítics que deixin de pensar que els convé als seus partits i es dediquin al que de debò han de fer, pensar en la gent\n17 d’octubre de 2014, a les 12:43\n¿Quien dijo que la independencia es fácil?.Ahora es cuando entramos en la segunda fase, la más complicada. No puedo ponerme en la piel del Sr. Mas, pero es lo que considero un animal político, capaz de maniobrar aparentemente con frialdad y astucia. Debería haber una candidatura unitaria, aparcando las diferencias porque los próximos tiempos serán brutales. La parte festiva de la independencia se ha acabado, llega la hora de la confrontación política y de poner en jaque la economía española, y sobre todo a nuestros acreedores europeos. Que seran en definitiva los que obligarán a Estado Español o bien a negociar un nuevo statu-quo para Catalunya, o bien una secesión pactada.\n18 d’octubre de 2014, a les 9:32


Un nou simposi reivindica la capitalitat de Barcelona en intel·ligència artificial - UPC Universitat Politècnica de Catalunya\nUn nou simposi reivindica la capitalitat de Barcelona en intel·ligència artificial Barcelona acollirà els dies 20 i 21 de desembre un simposi sobre l’aprenentatge profund, Deep Learning Barcelona Symposium (DLBCN), un dels motors de l’actual revolució tecnològica al voltant de la intel·ligència artificial. El simposi, coorganitzat per la UPC, entre d’altres entitats, reuneix a investigadors de primer nivell mundial que bé desenvolupen actualment la seva recerca a Barcelona, o que s’hi van formar però actualment treballen en altres països. https://www.upc.edu/ca/sala-de-premsa/noticies/un-nou-simposi-reivindica-la-capitalitat-de-barcelona-en-intel-ligencia-artificial https://www.upc.edu/ca/sala-de-premsa/noticies/un-nou-simposi-reivindica-la-capitalitat-de-barcelona-en-intel-ligencia-artificial/@@download/imatge\nBarcelona acollirà els dies 20 i 21 de desembre un simposi sobre l’aprenentatge profund, Deep Learning Barcelona Symposium (DLBCN), un dels motors de l’actual revolució tecnològica al voltant de la intel·ligència artificial. El simposi, coorganitzat per la UPC, entre d’altres entitats, reuneix a investigadors de primer nivell mundial que bé desenvolupen actualment la seva recerca a Barcelona, o que s’hi van formar però actualment treballen en altres països.\nDeep Learning Barcelona Symposium (DLBCN) està organitzat per les principals universitats i centres de recerca locals en el camp de l’aprenentatge profund, entre elles la Universitat Politècnica de Catalunya (UPC) i el Barcelona Supercomputing Centre (CNS-BSC).\nEl simposi s’estructura en set sessions que tindran lloc el 20 de desembre a l’Auditori del Campus Poblenou de la Universitat Pompeu Fabra (UPF), i el 21 de desembre a l’Auditori Vèrtex, al Campus Nord de la UPC. En aquesta primera edició participen diversos investigadors multidisciplinaris en el camp de l’aprenentatge profund, alguns dels quals són professors de la UPC. Així mateix, destaca la participació de dos professionals reconeguts en aquest àmbit i que són alumni de la UPC: Oriol Vinyals, un dels referents internacionals en aprenentatge profund que treballa a Google Deepmind, i Antonio Torralba, director del nou programa que el Massachusetts Institute of Technology (MIT) dels Estats Units ha dissenyat per entendre la intel·ligència.\nPrèviament al simposi, els dies 17, 18 i 19 de desembre es realitzaran diverses activitats vinculades, com ara la presentació de projectes de deep learning ideats per estudiants de l’Escola de Telecomunicació de Barcelona (ETSETB), que es durà a terme aquest dilluns dia 17, a les 14 h, a l’Aula Màster A3 del Campus Nord.


Notícies - La uaSC proposa 10 mesures per millorar el servei d'ambulàncies a Sant Cugat\nLa uaSC proposa 10 mesures per millorar el servei d'ambulàncies a Sant Cugat\nLa uaSC proposa 10 mesures per millorar el servei d'ambulàncies / Foto: SEM\nel 11/des/14 Pablo Vázquez Política PDF\nLa uaSC considera que el servei d'ambulàncies de Sant Cugat és insuficient i proposa 10 mesures per millorar-lo. La llista de propostes demana una tercera ambulància de suport vital bàsic, una ambulància medicalitzada, operativitat les 24 hores del dia, equipar tots els vehicles amb GPS i forçar acords amb les concessionàries de les autopistes. A més, el partit reclama la creació d'un nou hospital de referència a la ciutat i l'aprofitament de les zones en desús de l'Hospital General de Catalunya idcSalud.\nLa uaSC assegura que els 15 minuts estàndard d'arribada d'una ambulància en molts casos es converteixen en 45 minuts o fins i tot superen l'hora. Per això demanen que es millori aquest servei, que consideren insuficient. Les propostes de la uaSC són que les dues ambulàncies de suport bàsic vital assignades a Sant Cugat passin a estar operatives les 24 hores del dia, que s'afegeixi un tercer vehicle, que hi hagi una ambulància medicalitzada intermèdia, que s'equipari el parc d'ambulàncies de Sant Cugat amb el de Rubí -que actualment té un vehicle més que Sant Cugat, tot i estar més a prop de la Mútua de Terrassa- i que s'instal·lin panells amb mapes a l'entrada dels barris, entre d'altres.\nD'altra banda, la uaSC demana a l'Ajuntament que informi quan tindrà llest el Pla de Prevenció per a Urbanitzacions (PPU) per evitar els efectes dels incendis forestals. Segons aquesta plataforma, està previst que els plans PPU de les 800 urbanitzacions de la demarcació de Barcelona estiguin redactats el 2015.


Fonts de l’Alba montserratines – TOT MONTSERRAT\nLa diversa cartografia montserratina indica en la vessant nord del massís montserratí hi ha tres fonts que comparteixen el mateix nom: font de l’Alba. Totes tres es troben al costat d’un torrent que té el nom de torrent de la font de l’Alba.\nRepresentació de la ubicació de les tres fonts montserratines amb el nom de font de l’Alba\nLa primera font de l’Alba l’esmenta el llibre Ermites i fonts montserratines de Pere Bosquets (1967). Pere Bosquets comenta que aquesta font es troba “al torrent de l’Alba, passat el mas Piteu i torrent del Tortuguer, que divideix els termes de Castellbell i de Monistrol, prop del camí que puja al serrat de la Cabrida, on acaba l’actual carretera de sant Cristòfol. El camí que hi mena davall un centenar de metres de la carretera, un quilòmetre més amunt de can Massana”. (x=402370, y=4608842 UTM,ETRS89) (https://goo.gl/maps/kHexwk2TncwZUe3j7). A més, s’indica que “al mapa de Ramon de Semir és probable que per confusió estigui equivocadament indicada”. Aquesta és la darrera referència indirecta de la font de l’Alba en algun escrit antic. A més, també es diu: “ultra aquesta, amb el mateix nom el mapa del Monestir en senyala una altra al torrent del Salt, al camí de Monistrol a Sant Cristòfol, abans d’arribar a la masia dels Piteus”.\nLa segona referència la dona el mapa de Joan Cabeza. Es tracta d’una font situada al costat de l’antic camí carreter de Can Maçana al monestir de Santa Maria. Aquesta font s’havia donat per perduda des de fa molts anys per trobar-se en un indret que no hi passa ningú, ni que sigui de forma accidental. Però, antigament es trobava en un lloc força concorregut, com era l’antic camí carreter que anava de can Maçana al monestir de Santa Maria. Al fer-se la nova carretera, l’actual BP-1103, aquest camí carreter queda en desús i, en concret, el tram on es troba aquesta font avui està força alterat o perdut, sense cap camí o corriol que hi passi a prop. Aquesta font de l’Alba és citada en l’itinerari XIV de la guia Montserrat. Itinerari de 1909. EN aquest llibre es diu: “un xic avans d’arrivar al kilòmetre 2 se dexa l’antiga carretera, y poch més enllà á l’esquerra la font del feix (que també n’hem sentit á dir del teix), al peu de l’esgarrifosa baxada dels espantats, de la que avuy gracies á Deu,ja no ‘ns en havem de servir. Se troba després lo torrent de la font poma (aquesta font s’ha quedat á dalt tot soleta, al peu de la carretera vella, lo mateix que la font del alba, després de passat el kilòmetre 1”. Aquesta és la darrera referència escrita que es té d’aquesta font.\nFont de l’Alba propera a can Maçana (detall mapa de Joan Cabeza, 1909)\nFont de l’Alba propera a can Maçana(detall mapa de Ramon de Semir 1949)\nS’ha buscat diverses vegades la font seguint les indicacions donades per Joan Cabeza i la guia Montserrat. Itinerar i s’ha trobat un indici en el lloc on està dibuixada en el mapa. En un racó força amagat, i envaït per la brolla, s’ha trobat una zona humida a prop de l’antic camí carreter, al costat del torrent de l’Alba i al peu d’unes roques que li donen un to recollit (x=397831, y=4607344 UTM, ETRS89) (https://goo.gl/maps/89gGPQus3gfb9Fz6A). L’entorn actual de la font està envaït per la vegetació excepte la part més frontal on s’observa una petita clariana. A prop de la possible surgència s’han trobat dos maons sòlids de cuita antiga. ¿És la resta de l’antiga font?. Ningú m’ha donat cap referència d’un record d’una font en aquest indret.\nPossible surgència de la font de l’Alba propera a can Maçana\nLa tercera referència a una font de l’Alba es troba en el mapa de l’Institut Cartogràfic i Geològic de Catalunya. En aquest cas, la font es troba en el torrent de l’Alba per sota la carretera BP-1103 en un indret situat al peu de un turó rocós amb un pedró de fita i que, erròniament, aquest mapa l’ha anomenat Malgraó (x=397797, y=4607580 UTM, ETRS89) (https://goo.gl/maps/ZsCeSWPKSZWhZtnD6). La localització d’aquesta font ha estat possible gràcies a la informació i col·laboració donada per Marcel·lí Puigdellívol, persona profundament coneixedora d’aquest territori i que, de jovenet, quan vivia a can Massacs, feia de pastor per aquests indrets.\nFont de l’Alba a la part nord de la carretera BP-1103 (detall mapa de l’Institut Cartogràfic i Geològic de Catalunya)\nLa font de l’Alba és una font de raig situada en una clotada del torrent de la font de l’Alba. El raig seguit per un tub metàl·lic facilita l’ompliment de dues petites basses situades al peu de la font. Atès l’error en la toponímia del turó que es troba al costat de la font, ja que el Malgraó es troba en un pas anant cap a Puigllobí, segons informa en Marcel·lí Puigdellívol, ell mateix m’ha informat que aquest turó se’l coneix com el turó de la font de l’Alba.\nFont de l’Alba a la part nord de la carretera BP-1103


Sobre nosaltres - Hengtai (Hong Kong) share Co., Ltd.\nPantalla TFT de 1,45 polzades\nPantalla TFT de 1,77 polzades\nPantalla TFT de 2,0 polzades\nPantalla TFT de 2,2 polzades\nPantalla TFT de 2,4 polzades\nPantalla TFT de 2,83 polzades\nPantalla TFT de 3,2 polzades\nPantalla TFT de 3,47 polzades\nPantalla TFT de 3,5 polzades\nPantalla TFT de 3,9 polzades\nPantalla TFT de 4,0 polzades\nPantalla TFT de 4,3 polzades\nPantalla TFT de 5,0 polzades\nPantalla TFT de 5,7 polzades\nPantalla TFT de 6,8 polzades\nPantalla TFT de 7,0 polzades\nPantalla TFT de 7,84 polzades\nPantalla TFT de 8,8 polzades\nPantalla TFT de 10,1 polzades\nPantalla LCD de caràcters\nMòdul LCD gràfic\nSegment de pantalla LCD\nEducació tipus LCD\nDispensadors LCD de combustible\ninstrument i comptador LCD\nLCD mèdic i sanitari\nElectrònica automotriu LCD\nPantalla OLED de 0,96 polzades\nClient del cas\nEspecificació de la prova\nHengtai (Hong Kong) share Co., Ltd.. es va fundar el 1996. És una empresa professional en mòduls de visualització de cristalls líquids (LCD) d'alta qualitat (LCD) mòdul de visualització de cristalls líquids (LCM). Desenvolupament i producció d'alta i nova tecnologia.\nHa superat certificacions SGS, TUV, BVQI, DNV i altres institucionals; Gràcies a la tecnologia de producció i línia de producció LCD automatitzada LCM avançada, posseeix TN-LCD, STN-LCD, SMT-LCM, COB-LCM, COG-LCM, TFT-LCM, OLED-LCM, etc. , el pas mínim del punt és de 0,001 mm, l'amplada mínima de la línia és de 0,003 mm.）\nHengtai (Hong Kong) share Co., Ltd.. es va fundar el 1996. És una empresa professional en mòduls de visualització de cristalls líquids (LCD) d'alta qualitat (LCD) mòdul de visualització de cristalls líquids (LCM). Desenvolupament i producció d'alta i nova tecnologia. Ha superat certificacions SGS, TUV, BVQI, DNV i altres institucionals; gràcies a la tecnologia avançada LCD, línia de producció automatitzada LCM i tecnologia de producció, posseeix TN-LCD ， STN-LCD, SMT-LCM, COB-LCM, COG-LCM, TFT-LCM, OLED-LCM, etc. , el pas mínim del punt és de 0,001 mm, l'amplada mínima de la línia és de 0,003 mm.）\nHengtai (Hong Kong) share Co., Ltd. té actualment més de 400 mòduls de visualització estàndard de cristall líquid (LCM), i la gran majoria de productes LCD són productes personalitzats del client. Al mateix temps, som bons personalitzant pantalles TFT-LCD, STN-LCD i LCM amb diverses especificacions i diferents requisits tècnics per als clients.Actualment s’han utilitzat productes LCD en instrumentació, aparells elèctrics d’automoció, termòmetres, mesuradors de pressió arterial, electrònics escala, comptadors d’energia intel·ligents, comptadors d’aigua, taula elèctrica, àudio, condicionadors d’aire, comandaments a distància, cuines d’inducció, massatges, cintes de córrer, màquines per a greixos, màquines d’aprenentatge, diccionaris electrònics, MP3, rellotges i rellotges, dispensadors de combustible CNC, comunicacions financeres, mèdiques instruments, electrodomèstics, productes digitals, control d’automatització industrial, diverses interfícies home-màquina, dispositius de mà, aparells d’informació i altres camps són àmpliament utilitzats pels clients, de manera constant per satisfer les necessitats de diverses indústries de productes LCD. Amics internacionals confien i elogien els productes per la seva alta qualitat, baix consum d’energia, lliurament ràpid, preu raonable, assistència tècnica oportuna i reflexiva i han establert una relació de cooperació estable a llarg termini.\nHong Kong Hengtai Company persegueix la política de gestió "El benefici de la qualitat és superior a tots, el servei assoleix el futur" i persegueix el desenvolupament de tecnologia i qualitat i qualitat. Mitjançant la prefecció contínua de la gestió empresarial, a la recerca d’establir relacions de cooperació a llarg termini sense esforços, sincerament proporcionant als clients productes i serveis de companys líders. Volem constantment desenvolupar i produir més i millors productes, als clients que prestin atenció a la qualitat i la imatge de marca.\nAmb el ràpid desenvolupament de la indústria de la pantalla LCD, seguirem de prop el desenvolupament de la tecnologia de pantalla avançada del món, serem realistes la innovació, seguirem millorant. Els clients poden consultar i demanar els nostres productes.\nEfinalitats de l'empresa: Proporcionar productes d’alta qualitat i formar empleats d’alta qualitat. Dirigeix el desenvolupament de la indústria de la visualització de cristalls líquids i fes un fabricant de LCD de primera classe.\nEsperit empresarial: Posar la gent en primer lloc, buscar la veritat a partir dels fets, defensar la innovació i superar-la constantment.\nFilosofia empresarial: Alta qualitat, innovació, integritat, rigorhi. Alta qualitat: proporcionar productes i serveis tècnics de qualitat. Innovació: apliqueu una nova tecnologia de processos i creeu-ne de contínues.\nproductes i tecnologies: Integritat: de les empreses és el fonament del desenvolupament empresarial. Sense integritat no és igual tot. Rigorós: exigiu-vos estrictament i gestioneu les relacions amb els clients amb cautela per proporcionar als clients productes i serveis tècnics de qualitat.


Empresonat a Andorra un empresari vinculat suposadament als 'negocis' de Jordi Pujol júnior a Panamà - Altaveu el diari digital d'Andorra\nEmpresonat a Andorra un empresari vinculat suposadament als 'negocis' de Jordi Pujol júnior a Panamà\n07/03/2016 (10:43 CET)\nEmpresonat a Andorra un empresari vinculat suposadament als \_'negocis\_' de Jordi Pujol júnior a Panamà\nLa policia ha detingut a Andorra un expresumpte col·laborador de Jordi Pujol Ferrusola en els negocis que aquest feia o pretenia fer a Panamà. L’arrestat, que ja ha ingressat al centre penitenciari de la Comella en espera que les autoritats judicials i administratives espanyoles completin el procediment d’extradició, és l’empresari Pablo Olona Cabasés, integrant de diverses societats panamenyes i, també, radicades a l’Estat espanyol, moltes d’elles dedicades al sector immobiliari. Olona ha tingut lligams més o menys sòlids amb personatges controvertits com l’advocat Josep Piqué Vidal o l’empresari Javier de la Rosa.\nLa detenció d’Olona, de 62 anys, es va produir dijous segons que ha transcendit ara. Aquell dia, agents del cos van detectar en territori andorrà la presència de l’home, recercat per la policia espanyola. En efecte, el 9 de febrer, Interpol Madrid va informar a totes les oficines d’Interpol arreu del món de l’activació d’una alerta vermella sobre l’esmentat ciutadà espanyol. Formalment, i segons constava en l’alerta, Olona era recercat per al compliment d’una condemna penal, com a presumpte autor d’un delicte d’insolvència punible tipificat a Espanya amb un pena màxima de fins a 3 anys i 3 mesos de presó. Segons les dades facilitades per la policia andorrana, l’ordre donada per Interpol Madrid explicava que es buscava l’empresari com a fugitiu, ja que no havia retornat al centre penitenciari espanyol en què es trobava complint condemna.\nLes fonts consultades han assegurat que malgrat que les dades que incloïa l’alerta vermella d’Interpol eren del tot correctes, l’interès de la policia espanyola en localitzar l’empresari tenia i té molt a veure amb el ‘cas Pujol’. Però no es volia aixecar la llebre. Sia com vulgui, i fent el treball escaient, el cos de l’ordre, amb la coordinació en aquest cas de l’àrea de cooperació internacional, va detectar la presència del reclamat i, seguint les instruccions de la fiscalia, va procedir a la seva detenció. Com sol ser habitual en aquests casos, el procediment estableix que un cop arrestat el pròfug, se’l passa a disposició del batlle sols perquè aquest faci el control necessari d’avalar que el detingut es tracta de la persona que el país que escaigui, en aquest cas Espanya, el reclama.\nUna vegada complimentat aquest tràmit, Olona va ingressar al centre penitenciari. Ara, l’Estat espanyol té quaranta dies per complimentar degudament la petició d’extradició. Si el detingut s’avé al trasllat, serà lliurat a les autoritats espanyoles. Si pel contrari s’oposa a l’extradició s’haurà de seguir el procés judicial escaient davant el Tribunal de Corts, que haurà d’avaluar si es donen les condicions necessàries per entregar l’arrestat a les autoritats espanyoles que el reclamen. Segons que ha pogut saber l’Altaveu, Pablo Olona estava refugiat al Principat, almenys, des del mes de desembre.


“La corrupció és arreu on ha arribat l’home, és planetària” | David Castillo | barcelona | Llibres | El Punt Avui\n“La corrupció és arreu on ha arribat l’home, és planetària” “La corrupció és arreu on ha arribat l’home, és planetària” “La corrupció és arreu on ha arribat l’home, és planetària” “La corrupció és arreu on ha arribat l’home, és planetària” + “La corrupció és arreu on ha arribat l’home, és planetària” E-mail\nÉs una de les grans estrelles de la novel·la negra europea i africana, traduït a 45 llengües. Va ser a Barcelona per participar al BCNegra i presentar ‘La deshonra de Sarah Ikker’\nL’algerià Yasmina Khadra va ser una de les estrelles del festival BCNegra MARTA PÉREZ (EFE).\n“La corrupció és arreu on ha arribat l’home, és planetària” “La corrupció és arreu on ha arribat l’home, és planetària” “La corrupció és arreu on ha arribat l’home, és planetària” “La corrupció és arreu on ha arribat l’home, és planetària” “La corrupció és arreu on ha arribat l’home, és planetària” E-mail\nLa seva novel·la ‘La deshora de Sarah Ikker’ (Alianza) té elements del ‘polar’ francès, però sobretot la violència de la sèrie negra nord-americana. On se sent?\nEvidentment m’identifico amb la tradició nord-americana, amb la francesa mai. Jo sempre busco un tema, i aquest tema necessita uns personatges que siguin capaços de sostenir la trama. La meva funció primordial és aconseguir que aquests personatges siguin creïbles. Si em sento satisfet amb la creació dels personatges, aleshores la història flueix sola.\nQui mana a la novel·la?\nQui mana a la novel·la no és l’escriptor, són els personatges. Si els personatges no són creïbles, hi pots posar tot l’estil que vulguis i aprofitar tota la fantasia que tinguis al cap, però la novel·la no funcionarà. Només serà un exercici d’estil. Ho tinc més que comprovat, com a mínim en el meu cas.\nLa novel·la està ambientada al Marroc i és exactament el Marroc. Com ho ha aconseguit. El país és un personatge més?\nSegur, i tant! En la majoria dels meus llibres, les ciutats són tan rellevants com els personatges: respiren, actuen i tenen una influència directa sobre els protagonistes. Comparteixen la història amb la trama, i sovint també amb el tema que tractem. Si no l’hagués situat al Marroc, estic segur que hauria trobat una altra atmosfera i altres situacions.\nTànger, a més, és una ciutat ben especial, cita obligada de grans novel·les internacionals?\nSens dubte. Tànger és una ciutat romàntica. Situar allà una història és ja en si una epopeia, de descobertes. Hi ha hagut molta gent que ha arribat a Tànger i quan n’ha marxat no ho ha pogut superar. Tànger és una barreja de totes les cultures mediterrànies. Et devora sense que te n’adonis. Tot això em sembla fantàstic. Poques ciutats, potser també Marsella, tenen aquesta màgia.\nLa novel·la és també una denúncia de la corrupció al Marroc, de la doble moral.\nLa corrupció la tenim com a rerefons. És al Marroc, però també arreu on ha arribat l’home, és planetària. Als països on la pena de mort s’executa amb alegria també té gent que arrisca sense valorar les conseqüències. Quants presidents de països no han estat condemnats per corrupció? Els diners són més atractius que una dona o que el sexe. Hi ha hagut força fantasia al voltant del sexe i les conspiracions, però els diners tenen el doble d’atractiu.\nVostè va tenir una formació militar i es nota en les novel·les. Li han servit per fer moure els protagonistes o en la utilització de les armes?\nNo necessàriament. El que m’ha ajudat més ha estat el coneixement del factor humà. L’avantatge d’un escriptor que prové de l’exèrcit, o de la policia, és la seva mirada sobre el factor humà, detonant de moltes de les nostres històries. Tens l’obligació de fer viure els teus personatges i conèixer les incerteses en què poden caure. Així vas identificant el valor, el coratge, l’horror, la covardia... Un escriptor que no hagi passat per l’exèrcit ha perdut el cinquanta per cent del seu poder literari.\nHi ha molts escriptors que utilitzen les armes sense haver-les tocat mai. És una impostura?\nSí, tindran un problema de versemblança, però tenen tot el dret a fer-ho. En realitat tot surt de la imaginació.\nHa parlat en alguna ocasió de l’autocensura i vostè utilitza fins i tot un pseudònim en comptes del seu nom real. Tot això forma part del passat?\nPer sort, sí. Abans formava part de l’exèrcit i estava massa vigilat. Ara estic per sobre de qualsevol limitació i jerarquia. Soc lliure com el vent [riu].\nL’exèrcit algerià ha estat qüestionat per les seves formes poc democràtiques, però alhora ha estat un fre per als islamistes. Com ho veu?\nSón figues d’un altre paner. Crec que a tots els països la policia i l’exèrcit han d’intervenir per salvar els valors democràtics, i més davant d’una amenaça tan gran com la que va patir el meu país. Ho dic perquè l’integrisme va triar el llenguatge de les armes i van cometre autèntiques atrocitats. No pots vèncer algú amb paraules quan l’altre té una arma entre les mans.\nHa utilitzat la novel·la policíaca per fer crítica social contra els estaments del poder?\nSí, però el que dicta això no és el gènere sinó la voluntat de l’escriptor de denunciar tot un estat de coses. Des de la novel·la negra pots denunciar els polítics i els abusos de poder, però obligatòriament no hauria de ser el seu paper. És la funció de l’escriptor, i el que tractes amb una novel·la negra ho pots fer perfectament amb una de blanca, tot i que amb la novel·la policíaca tenim més llibertat d’acció.\nParlaríem de novel·la política?\nTotes les novel·les són d’una manera o una altra novel·les polítiques. No en tinc cap dubte.\nEl Punt Avui. Girona 21-02-2020, Pàgina 64\nEl Punt Avui. Nacional 21-02-2020, Pàgina 44


Baby Bangs, el mini serrell que causa furor | Stilgrup News\nLa tardor passada va ser la temporada del serrell cortina ara, per a la nova temporada primavera-estiu 2018 promet venir per quedar-se el serrell baby fringe o baby bangs, un serrell molt més arriscat però no per això menys versàtil.\nEl serrell ultracurt es tracta d’un estil que va estar de moda en els anys 60 i 70, un pentinat que vam veure en dives com Audrey Hepburn.\nEl serrell baby bangs es caracteritza per ser molt curt, per sobre de les cella i es pot lluir recte, lateral, espès i fins i tot despuntat.\nQuin és l’avantatge d’apuntar-se al serrell? Que aporta un toc fresc i juvenil ressaltant les teves faccions, dissimula imperfeccions i embelleix els trets de gairebé tots els tipus de rostres.\nTipus de serrell segons la forma del rostre\nRodó: El serrell t’afavorirà però intenta fugir dels talls rectes. En el seu lloc, aposta pels serrells desenfadats i desiguals. També afavoreixen els serrells de costat, bastant densos i en tallat diagonal.\nOvalat: Aquest tipus de rostres poden lluir diversos estils de serrell ja que els seus trets són bastant versàtils. Recomanem serrells densos i amb cos.\nAllargat: El serrell de costat i despuntat afavoreix aquests tipus de rostres. En realitat, els senten bé qualsevol tipus de serrell. Si vols lluir-ho recte, sempre a l’altura de les celles, mai més curt.\nQuadrat: Els hi van be els serrells que arriben fins a la cella o els ladejats amb bastant cos per poder moure-ho d’un costat a un altre i així poder tenir major versatilitat en cada look. Fins i tot lluir-los amb la ratlla al mig.\nAixí que ja ho saps si vols estar a la ùltima apunta’t al serrell baby bangs i si no vols ficar la tisora, sempre pots apuntar-te a un de posar i treure 😉


entre somnis i realitats: Despertars especials\nRecordo aquells dies especials en que ma mare estava a casa als matins i ens preparava una bona tassa de xocolata desfeta per esmorzar. El dia que tocava la grossa hi havia sobre la taula uns quants croissanets petits i bons, molt bons! I si no sempre teníem les nostres delicioses torrades de pa de pagès per sucar amb la xocolata calenta i espessa... Eren dies especials (la mare no sempre estava a casa un matí de diumenge), d'aquells que sempre recordaré amb un somriure d'orella a orella. La nena més feliç que es podia trobar s'asseia davant la seva tassa i gaudia embrutant-se llavis, boca i cara d'una dolçor inoblidable.\nI aquest havia de ser un matí especial. On la il·lusió d'aquella nena que un dia vaig ser i que segueix somiant desperta es transmeti a un any nou, entre amics i família, enmig de l'aroma del cacau, la llet, els croissanets i les torrades de pa. Una bona manera de dir bon dia al nou any i a les cares adormides que baixen les escales sentint la olor del que es cou al foc.\nI als que no hagueu pogut compartir l'esmorzar amb nosaltres, a aquells que encara estigueu dormint, o treballant, o davant de l'ordinador, o jugant amb els més petits, o gaudint del sol que ens somriu, o... A tots vosaltres, molt bon any 2008!\nJa heu demanat un desig?\nd'una somiadora: Carme Fortià a les 12:45\nEtiquetes: moments, records infantils\nMolt bon començament d'any! No n'hi pot haver cap de millor que la xocolata desfeta.\n1 de gener de 2008 a les 13:32\nOoooh!! Si al primer paràgraf ja em poses la paraula xocolata... és que em perdo i no puc continuar! mentida... sempre continuo llegint per saber com acaba!! és una de les meves debilitats... I aquest any encara n'he pres poques vegades! Doncs apa, ja sé què menjaré demà per esmorzar :D\nQue tinguis un feliç 2008 ple de somriures i xocolata (desfeta, negra, amb llet, en rajola... com vulguis!!)!!\n1 de gener de 2008 a les 22:10\nUn dolç i felic Any. una abraçada\n1 de gener de 2008 a les 22:19\nNosaltres la xocolata la mengem el dia de Reis... mmm!, quant l'espero! Feliç i dolç any nou!\n2 de gener de 2008 a les 1:03\naixo de la xocolata desfesta els diumenges no es pot perdre!!\n2 de gener de 2008 a les 7:41\nnyam, jo també en vull de xocolata, amb una bona ensaïmada!!!\nQue tinguis un any ple de moments tan dolços com la xocolata. Una abraçada\n2 de gener de 2008 a les 16:14\nFeliç any nou Carme! Desitjos, desitjos... Espero que es compleixi algun. Un any dóna per molt, no creus? Espero seguir llegint-te tot el 2008 i més! ;)\n3 de gener de 2008 a les 20:25\nMe n'alegro molt d'haver vist el teu somriure d'orella a orella, encara que ja no t'embrutis la cara de xocolata ;-)\nGràcies per l'esmorzar a tú i al David... i en Joel!\n6 de gener de 2008 a les 0:07


El Sistema Delt@ és el Sistema de Declaració Electrònica de Treballadors Accidentats, de caràcter obligatori a partir de l’1 de gener de 2004, que ha posat en marxa el Ministeri de Treball i Afers Socials.\nMitjançant aquest sistema podeu transmetre a Unió de Mútues, com a entitat acreditada, tant els comunicats d’accident de treball com la relació d’accidents ocorreguts sense baixa mèdica, per Internet.\nLes transaccions es fan des de la pàgina web delta.empleo.gob.es (pàgina del Ministeri d’Ocupació i Seguretat Social).\nL’objectiu principal d’aquest sistema és agilitzar els tràmits relacionats amb els informes d’accidents de treball i assegurar en tot moment la confidencialitat de les dades.\nRequisits per a transmetre els comunicats per Internet\nObtenció del Certificat classe CA2, emés per la Fàbrica Nacional de Moneda i Timbre (FNMT).\nEquip informàtic: Pentium II o superior, Windows 98/Me/NT/2000/XP (superior a Windows 95, navegador Netscape 6.0, Explorer 5.5 o superior i connexió a Internet.\nCom obtenir el certificat CA2\nSol•licitar el certificat a través de la pàgina web de la Fàbrica Nacional de Moneda i Timbre: www.cert.fnmt.es.L’FNMT emmagatzema les dades de la petició i dóna al sol•licitant un codi de sol•licitud de certificat.\nAcudir personalment a l’AEAT (Agència Estatal de l’Administració Tributària) aportant el NIF i el codi de sol•licitud.\nPodreu baixar el vostre certificat a partir del dia hàbil següent a l’acreditació. Es pot baixar a la mateixa pàgina web de l’FNMT. Per a fer-ho, us heu d’identificar amb el vostre NIF i codi de sol•licitud. Es recomana fer una còpia de seguretat del certificat i de la clau privada.\nAquest certificat garanteix les comunicacions i els enviaments que feu a través del Sistema Delt@ i acredita tant el contingut com el moment en què es va fer.\nEl procés de Prestació Econòmica Incapacitat d’Unió de Mútues queda a disposició en el seu telèfon 964 727 721 de qui ho necessiti per aclarir qualsevol dubte que pugui sorgir a propòsit d’aquesta nova pràctica.


Merche Peris i Alan Cabello diuen adéu a la piscina | Fosbury\nFosbury » Natació » Merche Peris i Alan Cabello diuen adéu a la piscina\nMerche Peris i Alan Cabello diuen adéu a la piscina\nConstància, tenacitat i èxit en una trajectòria admirable. Mentre Mireia Belmonte continua exhibint un estat de forma excels a la copa del món de Berlín després de pujar tres cops al podi dels mundials de Budapest i tres més a Moscou, la natació del nostre país ha viscut amb recança els campionats estatals estiuencs que han servit per posar punt i final a la carrera professional a la piscina de Mercedes Peris i Alan Cabello.\nPeris i Cabello, en una travessia del passat mes d’abril / Fotografia: Alan Cabello (Instagram)\nLa nedadora de Paiporta i el nedador barceloní han anunciat oficialment la seva retirada de l’esport d’elit de forma simultània. Dos comunicats penjats a les xarxes socials per certificar allò que ja fa uns dies era conegut en el món de la natació. Un final d’etapa que posa punt i final a dues trajectòries llargues en un esport acostumat a canviar contínuament de cares.\nPeris i Cabello formen una parella inquieta i plena de talent a l’aigua. Dos esportistes que han sabut gaudir d’una carrera longeva i que han tastat l’èxit internacional en els seus moments d’esplendor. La primera en treure el cap a l’elit va ser la valenciana, que va disputar la seva primera final internacional als 50 esquena de l’europeu de Madrid de 2004. Eren els anys en què Nina Zhivanevskaya brillava en aquesta disciplina i Peris es posicionava com el millor relleu possible amb un destacat cinquè lloc a la final.\nLa campiona d’Europa de Paiporta\nAl llarg de la seva carrera Peris es va convertir en la plusmarquista estatal de les proves d’esquena (encara ostenta el rècord de la prova ràpida amb una marca de 27.71 en piscina olímpica i de 26.80 en piscina curta) i va convertir en habitual la seva presència a les grans finals. Campiona d’Europa a Debrecen el 2012 i medalla de bronze dos anys abans a Budapest, Peris també va pujar al podi mundialista en piscina curta amb un tercer lloc al mundial de Dubai de 2010.\nEl 2013 va viure uns magnífics campionats a Barcelona amb el 5è lloc absolut als 50 esquena, una prova que també li va reportar moments d’amargor com la 8a plaça de Xangai 2011 malgrat competir amb la segona millor marca de les finalistes.\nL’any passat va viure un altre moment complicat quan es va quedar a una sola dècima de la marca mínima per competir als europeus de Londres i la Federació Espanyola la va deixar fora de la convocatòria malgrat ostentar el vuitè millor registre mundial de l’any. Olímpica l’any 2008, es va quedar fora de Londres 2012 per una gastroenteritis i de Rio 2016 per no haver assolit la mínima. En una trajectòria paral·lel, la seva parella Alan Cabello també ha anunciat la retirada després d’una trajectòria marcada per tres medalles consecutives entre 2008 i 2010.\nAlan Cabello, l’especialista dels estils\nGermà petit de Brenton Cabello i especialista en les proves d’estils, el nedador del CN Sant Andreu va brillar amb força a Rijeka 2008, quan es va penjar la medalla de bronze als 200 estils a l’europeu de piscina curta. L’any següent va repetir resultat i el 2010 va tornar a ser tercer al mateix campionat a la prova dels 100 estils. Cabello també va ser plusmarquista estatal en totes les proves d’estils de la piscina.\nEl 2008 es va quedar a tan sols 8 dècimes d’aconseguir el bitllet olímpic a Pequín i tres anys més tard, el 2011, va decidir allunyar-se de les piscines. El seu retorn el 2013 el va tornar a a situar al capdamunt del podi en les competicions estatals sota les ordres de Bart Kizierowski, el mateix tècnic de Merche Peris.\nCabello i Peris han rebut nombrosos elogis dels seus companys després de publicar els emotius comunicats on anuncien la seva retirada. Una parella apassionada per la natació que plega després de convertir-se en una referència per als joves talents de casa nostra.\nAlan CabelloDestacatMercedes PerisNatació